gl en gl gl gl gl gl gl gl nn gl gl es gl gl gl gl gl es gl en en gl gl es gl en fr en
Dende Palabra de Gatsby cremos que compartir todo tipo de contido cultural é importante. Eu, David González (propietario e administrador da web) considero que a cultura é vital para facer país, para gozar dela e para cambiar esta sociedade na que vivimos.
Neste blogue, como ben sabedes, dedícome a crítica literaria, teatral e a entrevistas con personalidades do sector. Gústame dar visibilidade ós colectivos esquecidos, silenciados e infravalorados na literatura polo que construín iniciativas como “Recomenda autoras” e tamén dou visibilidade ó traballo de profesionais como artistas, corrector@s, editor@s, traductor@s e ilustrador@s. Teño outros proxectos en marcha dos que agardo dar máis detalles nos próximos meses.
A razón de crear este patreon é a miña necesidade de cubrir os custos económicos dun blogue no que a man de obra é totalmente gratuita (pese a que require moitas horas), pero no que o consumo da cultura ten prezos (mercar libros, asistir a espectáculos teatrais, desprazamentos para eventos…). O propio blogue como plataforma tamén ten custos como pagar ó propio dominio Premium de Wix (www.palabradegatsby.com), xa que senón non podería publicar tantas entradas nin manter a estética do blogue. Agora mesmo non teño traballo e ingresos mensuais polo que a petición xorde da necesidade, non da gula.
Négome a introducir anuncios ou publicidade na web debido a que non trato de vender este contido, senón de servir de apoio para visibilizar algo que amo tanto como é a literatura. Todo aquel que queira participar é benvido e recibirá a miña inmensa gratitude e as lamentables recompensas (que agardo mellorar no futuro).
Todo o que se reciba irá dirixido a mellorar a calidade do contido, da estética, nacemento de novas iniciativas e o acceso a eventos. Tamén permitirá ter novos productos culturais no blogue que por cuestións económicas non teñen tanta presencia e visibilidade no mesmo.
Se facedes click na imaxe poderes acceder as posibilidades de doazón e as recompensas das mesmas.
Tamén podedes entrar en: https://www.patreon.com/palabradegatsby
Por suposto, os que non participedes do Patreon gozaredes dos mesmos contidos que os demais, aínda que non poderedes intervir na súa liña editorial. Agardo que cando se estabilice a situación poida premiar dunha mellor maneira a aqueles que invirtan no proxecto (admítense suxerencias).
Moitas grazas pola comprensión!
Soy un párrafo. Haz clic aquí para agregar tu propio texto y edítame. Es muy sencillo.
Use tab to navigate through the menu items.
Se non queres perder ningunha das novas publicacións.